Page:Old English ballads by Francis Barton Gummere (1894).djvu/105

 BALLADS. A GEST OF ROBYN HODE. 1. Lythe and listin, gentilmen, That be of frebore blode ; I shall you tel of a gode yeman, His name was Robyn Hode. 2. Robyn was a prude outlaw, Whyles he walked on grounde ; So curteyse an outlaw as he was one Was never non yfounde. 3. Robyn stode in Bernesdale, And lenyd hym to a tre ; And bi him stode Litell Johnn, A gode yeman was he. 4. And alsoo dyd gode Scarlok, And Much, the miller's son ; There was none ynch of his bodi But it was worth a grome. 5. Than bespake Lytell Johnn All untoo Robyn Hode : Maister, and ye wolde dyne betyme It wolde doo you moche gode.